19. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.425.21/59/61399 της 8/19 Ιουλ. 1974 (ΦΕΚ Β΄ 725) Περί καθορισμού μαθημάτων εξεταστέων εις τας επί πτυχίω δοκιμασίας των αποφοίτων των Σχολών Υπαλλήλων Αεροπορικών Επιχειρήσεων, Μηχανικών Αεροσκαφών, Βοηθών Φαρμακείων και Υπαλλήλων Εμπορικών και Βιομηχανικών Επιχειρήσεων. Έχοντες υπ’ όψει τας διατάξεις: 1.Του Ν.Δ. 1097/1942. 2.Του Ν.Δ. 2628/1953. 3.Του Ν.Δ. 3973/1959. 4.Του άρθρ. 3 του Ν.Δ. 580/1970. 5.Της υπ’ αριθ. 74991/1967 υπουργικής αποφάσεως. 6.Τας υπ’ αριθ. 118 και 119/1974 πράξεις του Κ.Σ. Ε.Ε. 7.Τας υπ’ αριθ. Φ.420.1/1/12722 και 10198/888/ 1973 υπουργικάς αποφάσεις, αποφασίζομεν: Καθορίζομεν τα εξεταστέα μαθήματα εις τας επί πτυχίω δοκιμασίας των αποφοίτων των Μέσων Ιδιωτικών Επαγγελματικών Σχολών των ειδικοτήτων: α)Υπαλλήλων Εμπορικών και Βιομηχανικών Επιχειρήσεων, β)Υπαλλήλων Αεροπορικών Επιχειρήσεων, γ)Εργοδηγών Μηχανικών Αεροσκαφών και δ)Βοηθών Φαρμακείων. Α΄.Της Ειδικότητος Εμπορικών και Βιομηχανικών Επιχειρήσεων: 1.Γενική Λογιστική (Β΄ έτους). 2.Εφηρμοσμένη Λογιστική. 3.Οικονομική των Επιχειρήσεων. 4.Στατιστική. 5.Διοικητική των Επιχειρήσεων. Β΄.Της Ειδικότητος των Υπαλλήλων Αεροπορικών Επιχειρήσεων. 1.Αεροπορικά (Έκδοσις εισιτηρίων - Πρακτορεία ταξιδίων - Κρατήσεις θέσεων - Εμπορεύματα Ασφάλεια). 2.Γεωγραφία - Τουρισμός - Αεροδρόμιον. 3.Αγγλικά. 4.Στοιχεία Δικαίου (Αεροπορικόν Δίκαιον) και Πολιτικής Οικονομίας. Γ΄.Της ειδικότητος Εργοδηγών Μηχανικών Αεροσκαφών. 1.Εφηρμοσμένη Μηχανική - Αεροδυναμική. 2.Κινητήρες Αεροσκαφών. 3.Κατασκευή και συστήματα λειτουργίας αεροσκαφών και ελικοπτέρων. 4.Τεχνολογία αεροπορικών υλικών. 5.Εργαστηριακαί ασκήσεις. Δ΄.Της Ειδικότητος των Μέσων Ιδιωτικών Σχολών Βοηθών Φαρμακείων. 1.Φαρμακευτική Χημεία. 2.Φαρμακολογία. 3.Φαρμακογνωσία. 4.Φαρμακοτεχνία και Φαρμακευτική Τεχνολογία (Εργαστήρια). Πάσα προγενεστέρα απόφασις ρυθμίζουσα άλλως τα αυτά θέματα καταργείται. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1923]